**Iepirkuma līgums nr. 01-29/71**

Rīgā 2019. gada 25. februārī

Valsts sabiedrība ar ierobežotu atbildību ***“Traumatoloģijas un ortopēdijas slimnīca”***, reģistrācijas Nr. 40003410729, turpmāk – Pasūtītājs, tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuri rīkojas saskaņā ar statūtiem, no vienas puses,

un

Sabiedrība ar ierobežotu atbildību ***„Otis Latvia”***, reģistrācijas nr. 40003135325, turpmāk – Izpildītājs, tās \_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, no otras puses, abi kopā turpmāk Līdzēji vai Puses,

*pamatojoties uz iepirkuma procedūras “Liftu tehniskā apkope”, identifikācijas Nr. VSIA TOS 2019/2MP (turpmāk – Konkurss), rezultātiem, noslēdz šādu līgumu (turpmāk – Līgums):*

1. **Līguma priekšmets**
	1. Izpildītājs apņemas veikt *VSIA “Traumatoloģijas un ortopēdijas slimnīca” liftu tehnisko apkopi*, *remontdarbus un rezerves daļu piegādi iespējamiem remontiem*, turpmāk – Pakalpojums, saskaņā ar šī Līguma noteikumiem un Līguma pielikumam Nr.1, kas ir šī Līguma neatņemama sastāvdaļa.
2. **Līguma summa un norēķinu kārtība**
	1. Kopējā Līguma summa ir **20768,34 EUR** (divdesmit tūkstoši septiņi simti sešdesmit astoņi eiro, 34 centi) bez pievienotās vērtības nodokļa (turpmāk – PVN) saskaņā ar Finanšu piedāvājumu, kas pievienots Līguma pielikumā Nr.2.
	2. Samaksa tiek veikta par mēnesī faktiski sniegto Pakalpojuma apjomu 45 (četrdesmit piecu) dienu laikā pēc Izpildītāja rēķina saņemšanas dienas. Izpildītājs, sagatavojot rēķinu, iekļauj tajā informāciju par Līgumu (nosaukums, datums un numurs). Rēķins izrakstāms, pamatojoties uz abpusēji parakstītu Izpildītāja sniegto Pakalpojumu pieņemšanas – nodošanas aktu.
	3. Par Pakalpojumu samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norēķinu kontu, ko apliecina attiecīgais maksājuma uzdevums.
3. **Līguma darbības laiks**
	1. Līgums stājas spēkā tā parakstīšanas dienā un tiek noslēgts uz **24 (divdesmit četriem) mēnešiem** vai līdz Līguma summa būs pilnībā iztērēta, atkarībā no tā, kurš no šiem apstākļiem iestāsies pirmais.
4. **Garantijas nosacījumi**
	1. Ja pēc Pakalpojuma pieņemšanas, Pasūtītājs konstatē trūkumus vai defektus, kurus nebija iespējams konstatēt, pieņemot Pakalpojumus vispārējā kārtībā, vai rodas cita veida iebildumi par veikto Pakalpojumu kvalitāti, Pasūtītājam 10 (desmit) dienu laikā no Pakalpojuma pieņemšanas – nodošanas akta parakstīšanas brīža ir tiesības prasīt, lai Izpildītājs novērš vēlāk konstatētos trūkumus un defektus.
	2. Līguma 5.1.punktā noteiktajā kārtībā konstatētās un termiņā pieteiktās pretenzijas, Izpildītājs apņemas novērst par saviem līdzekļiem pretenzijā norādītajā laikā.
	3. Gadījumā, ja Izpildītājs pretenzijā norādītajos termiņos neveic atklāto trūkumu novēršanu, Pasūtītājs novērš tos par saviem līdzekļiem. Visus Pasūtītāja izdevumus, kas saistīti ar minēto trūkumu novēršanu, Izpildītājs atlīdzina Pasūtītājam, saskaņā ar Pasūtītāja iesniegto rēķinu 15 (piecpadsmit) dienu laikā pēc tā saņemšanas.
	4. Ja Izpildītājs neatlīdzina Pasūtītājam radušos izdevumus Līguma 5.3.punktā minētajā kārtībā, tad Pasūtītājam ir tiesības šos izdevumus ieturēt no Izpildītājam ikmēneša veicamā maksājuma summas.
5. **Pušu pienākumi un tiesības**
	1. Izpildītāja pienākumi:
		1. sniegt Pakalpojumus kvalitatīvi un ievērot Pakalpojuma izpildes termiņus;
		2. nodot Pasūtītājam visu tam nepieciešamo dokumentāciju, tehniskos materiālus un citu informāciju, kā arī sniegt Pasūtītājam rekomendācijas un instrukcijas par iekārtu un/ vai materiālu lietošanas noteikumiem;
		3. sniegt Pakalpojumus ar savām iekārtām, materiāliem, aprīkojumu un darba spēku;
		4. atbildēt par visiem zaudējumiem, kas Pakalpojuma izpildes laikā tiek nodarīti Pasūtītājam un atlīdzināt savas vainas dēļ radītos zaudējumus Pasūtītājam pilnā apmērā.
	2. Izpildītāja tiesības:
		1. saņemt samaksu par pilnīgi un pienācīgā kvalitātē sniegtajiem Pakalpojumiem;
		2. saņemt no Pasūtītāja tā rīcībā esošo tehnisko dokumentāciju, kas nepieciešama Pakalpojumu sniegšanai.
	3. Pasūtītāja pienākumi:
		1. paziņot Izpildītājam par jebkuru iekārtu bojājumu Līgumā noteiktajā kārtībā;
		2. nodrošināt Izpildītāja darbinieku piekļūšanu iekārtām, ar Izpildītāju iepriekš saskaņotā laikā;
		3. nodrošināt Izpildītāju ar Pasūtītāja rīcībā esošo tehnisko dokumentāciju, kas nepieciešama Pakalpojumu sniegšanai;
		4. savlaicīgi veikt samaksu par savlaicīgi un pienācīgā kvalitātē sniegtiem Pakalpojumiem, saskaņā ar Izpildītāja izrakstītajiem rēķiniem.
	4. Pasūtītāja tiesības:
		1. ja Pasūtītājam ir radušās pamatotas pretenzijas par veiktajiem Pakalpojumiem, tad Pasūtītājs sastāda rakstveida pretenziju, kurā tiek norādīti nepaveiktie jeb nekvalitatīvi sniegtie Pakalpojumi, kā arī termiņi, kuru laikā ir jānovērš pretenzijā konstatētie Pakalpojumu izpildes trūkumi.
		2. ja Pasūtītājam radušas pretenzijas Līguma 5.1 punktā minētajos gadījumos, Pasūtītājam ir tiesības pieprasīt Izpildītajam novērs konstatētos trūkumus un defektus, tikai par Izpildītāja veiktajiem darbiem un piegādātajām rezerves daļām, kas ir norādīti Pakalpojumu izpildes pieņemšanas un nodošanas aktā.
6. **Pušu atbildība**
	1. Par sniegto Pakalpojumu nesavlaicīgu apmaksu tiek noteikts līgumsods 0,1% apmērā par katru maksājuma kavējuma dienu.
	2. Gadījumā, ja Izpildītājs neievēro Līgumā noteiktos un/ vai Pušu saskaņotos Pakalpojuma izpildes termiņus, Izpildītājs maksā Pasūtītājam līgumsodu 20 (divdesmit) EUR apmērā par katru termiņa nokavējuma dienu.
	3. Līgumsoda samaksa neatbrīvo Puses no Līguma izpildes.
7. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst.
8. **Konfidencialitāte**
	1. Izpildītājs apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā;
	2. Pasūtītājs apņemas ievērot konfidencialitāti un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejamā informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
9. **Citi noteikumi**
	1. Puses var grozīt un papildināt Līgumu un tā pielikumus, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm un ir neatņemama Līguma sastāvdaļa.
	2. Par jautājumiem, kuri nav atrunāti šajā Līgumā, Puses vadās saskaņā ar Latvijas Republikas normatīvajiem aktiem.
	3. Pasūtītājs ir tiesīgs vienpusēji izbeigt šo Līgumu, rakstiski brīdinot Izpildītāju 15 (piecpadsmit) dienas iepriekš, ja:
		1. Pakalpojumi tiek veikti nekvalitatīvi;
		2. Izpildītājs vairākkārt nav novērsis Pasūtītāja pretenzijās par Pakalpojuma sniegšanu norādītās nepilnības/ neatbilstības par sniegtajiem Pakalpojumiem;
		3. Izpildītājs izmanto neatbilstošus vai nekvalitatīvus iekārtas un/ vai materiālus.
	4. Ja remontdarbos izmantotie materiāli neatbilst vispārpieņemtām kvalitātes prasībām vai nav darba kārtībā, tiek uzskatīts, ka ir izmantoti nekvalitatīvi materiāli remonta darbu veikšanai.
	5. Līgumu var izbeigt, Pusēm par to rakstiski vienojoties.
	6. Izpildītājs nav tiesīgs Līguma saistību izpildi nodot trešajai personai bez Pasūtītāja iepriekšējas rakstiskas piekrišanas.
	7. Pušu kontaktpersonas saistībā šī Līgumu ietvaros:
		1. No Pasūtītāja puses: Dainis Kalniņš tālr. 29215262, e-pasts: dainis.kalnins@tos.lv;
		2. No Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_ tālr. \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	8. Juridiskas puses vai bankas rekvizītu maiņas gadījuma, Pušu pienākums ir 7 (septiņu) darba dienu laikā paziņot par to otrai Pusei.
	9. Līgums sagatavots latviešu valodā divos eksemplāros uz \_\_\_ lpp. Līgums sastāv no līguma teksta uz 4 lpp un šādiem Līguma pielikumiem, kas ir neatņemas Līguma sastāvdaļas:
		1. Nr. 1 “Tehniskā specifikācija – tehniskais piedāvājums” uz \_\_\_ lpp;
		2. Nr. 2 “Finanšu piedāvājums” uz 1 lpp.
	10. Līguma viens eksemplārs atrodas pie Pasūtītāja, bet otrs pie Izpildītāja, un abiem eksemplāriem ir vienāds juridiskais spēks.
10. **Pušu rekvizīti un paraksti**

|  |  |
| --- | --- |
| **Pasūtītājs:**Valsts sabiedrība ar ierobežotu atbildību “Traumatoloģijas un ortopēdijas slimnīca”Reģ. Nr. 40003410729Duntes iela 22, Rīga, LV-1005AS „Swedbank”Konta Nr. LV92HABA0551009437916Kods: HABALV22Tālrunis 67399300, e-pasts: tos@tos.lv  | **Izpildītājs:**SIA “Otis Latvia” |
| *valdes priekšsēdētāja:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Anita Vaivode*valdes locekļi:*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Inese Rantiņa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Modris Ciems |  \_\_\_\_\_\_\_\_\_\_\_\_\_\_\_\_\_\_\_\_\_\_   |